
ОПШТИНА ЦРНА ТРАВА
ИЗБОРНА КОМИСИЈА
Број: 53/2023
Датум: 1.12.2023. године
ЦРНА ТРАВА

З  А  П  И  С  Н  И  К
СА 26. СЕДНИЦЕ ИЗБОРНЕ КОМИСИЈЕ  
ОПШТИНЕ ЦРНА ТРАВА
ОДРЖАНЕ 1.12.2023. ГОДИНЕ

Седница је почела у 12:00 часова у сали дома културе у Црној Трави.
Седницу је отворио заменик председника Изборне комисије општине Црна Трава, Милош Глигоријевић који је констатовао да су на седници Изборне комисије присутни: Предраг Цветковић, члан изборне комисије, Новка Стојиљковић, заменик члана Изборне комсије, Зоран Николић, члан Изборне комисије, Душица Петровић, члан Изборне комисије, Светлана Костадиновић, члан Изборне комисије, Раде Величковић, заменик члана Изборне комисије, Лела Стефановић, члан Изборне комисије у проширеном саставу, Смиља Ђорђевић, заменик члана у проширеном саставу, Наташа Банковић Славковић, члан Изборне комисије у проширеном саставу и Александар Николић, секретар Изборне комисије.
Како је констатовано присуство већине чланова комисије, председавајући је утврдио да постоји кворум за рад и пуноважно одлучивање.

Пре почетка седнице, председавајући је на усвајање ставио записник са претходне (25.) седнице. Записник је једногласно усвојен.

Затим је Председавајући предложио следећи,
                     
Д Н Е В Н И   Р Е Д:

1. Разматрање и одлучивање о предлогу за именовање члана и заменика члана у проширени састав Изборне комисије општине Црна Трава, на предлог КОАЛИЦИЈЕ СРБИЈА ПРОТИВ НАСИЉА, подносиоца проглашене изборне листе СРБИЈА ПРОТИВ НАСИЉА – МИРОСЛАВ МИКИ АЛЕКСИЋ - МАРИНИКА ТЕПИЋ (СТРАНКА СЛОБОДЕ И ПРАВДЕ, НАРОДНИ ПОКРЕТ СРБИЈЕ, ЗЕЛЕНО-ЛЕВИ ФРОНТ, НЕ ДАВИМО БЕОГРАД, ЕКОЛОШКИ УСТАНАК – ЋУТА, ДЕМОКРАТСКА СТРАНКА, ПОКРЕТ СЛОБОДНИХ ГРАЂАНА, СРБИЈА ЦЕНТАР, ЗАЈЕДНО, ПОКРЕТ ЗА ПРЕОКРЕТ, УДРУЖЕНИ СИНДИКАТИ СРБИЈЕ „СЛОГА“, НОВО ЛИЦЕ СРБИЈЕ)
2. Разматрање и одлучивање о предлогу за именовање члана и заменика члана у проширени састав Изборне комисије општине Црна Трава, на предлог КОАЛИЦИЈЕ НОВА ДЕМОКРАТСКА СТРАНКА СРБИЈЕ – ПОКРЕТ ОБНОВЕ КРАЉЕВИНЕ СРБИЈЕ, подносиоца проглашене изборне листе ДР МИЛОШ ЈОВАНОВИЋ – НАДА ЗА СРБИЈУ – Српска коалиција НАДА – Национално демократска алтернатива – Нова Демократска странка Србије (Нoви ДСС) – Покрет обнове Краљевине Србије (ПОКС) – Војислав Михаиловић
3. Разматрање и доношење одлуке о утврђивању обрасца потврде о изборном праву за гласање ван бирачког места
4. Текућа питања

Предложени дневни ред једногласно је усвојен.

Након тога прешло се на рад по тачкама дневног реда.


ПРВА и ДРУГА ТАЧКА

	Ове тачку дневног реда образложио је Александар Николић који је навео да су је реч о тачкама које се тичу парламентарних избора, те право да учествувују у раду имају сви присутни чланова и заменици. Даље наводи да су пристигли предлози за проширен састав изборне комисије од стране још два подносиоца проглашене изборне листе кандидата за народне посланике и то од коалиција Србија против насиља и НОВИ ДСС – ПОКС. Предлози су упућени путем мејла, од стране овлашћених лица. По пријему предлога извршена је провера испуњености услова за именовање, па се констатује да за именовање нема сметњи, с обзиром да сва предложена лица имају изборно право на територији општине, нити су кандидати за одборнике, односно народне посланике. С обзиром да су предлагачи учесници само на парламентарним изборима, то значи да ће ова лица, након именовања постати део посебног састава за спровођење парламентарних избора, као и део заједничког састава изборне комисије.

Након уводног излагања председавајући је отворио расправу.
	Пошто у расправи нико није учествовао, иста је затворена и прешло се на гласање.

	По извршеном гласању константовано је да је 8 (осам) чланова гласало ЗА, против није било, уздржаних није било, тако да је Изборна комисија општине Црна Трава, једногласно донелa:

· Решење о именовању члана и заменика члана у проширени састав Изборне комисије општине Црна Трава на предлог КОАЛИЦИЈЕ СРБИЈА ПРОТИВ НАСИЉА, подносиоца проглашене изборне листе СРБИЈА ПРОТИВ НАСИЉА – МИРОСЛАВ МИКИ АЛЕКСИЋ - МАРИНИКА ТЕПИЋ (СТРАНКА СЛОБОДЕ И ПРАВДЕ, НАРОДНИ ПОКРЕТ СРБИЈЕ, ЗЕЛЕНО-ЛЕВИ ФРОНТ, НЕ ДАВИМО БЕОГРАД, ЕКОЛОШКИ УСТАНАК – ЋУТА, ДЕМОКРАТСКА СТРАНКА, ПОКРЕТ СЛОБОДНИХ ГРАЂАНА, СРБИЈА ЦЕНТАР, ЗАЈЕДНО, ПОКРЕТ ЗА ПРЕОКРЕТ, УДРУЖЕНИ СИНДИКАТИ СРБИЈЕ „СЛОГА“, НОВО ЛИЦЕ СРБИЈЕ)
· Решење о именовању члана и заменика члана у проширени састав Изборне комисијеКОАЛИЦИЈЕ НОВА ДЕМОКРАТСКА СТРАНКА СРБИЈЕ – ПОКРЕТ ОБНОВЕ КРАЉЕВИНЕ СРБИЈЕ, подносиоца проглашене изборне листе ДР МИЛОШ ЈОВАНОВИЋ – НАДА ЗА СРБИЈУ – Српска коалиција НАДА – Национално демократска алтернатива – Нова Демократска странка Србије (Нoви ДСС) – Покрет обнове Краљевине Србије (ПОКС) – Војислав Михаиловић
Решења су донета у 12:10 часова.

ТРЕЋА ТАЧКА

Александар Николић, секретар Изборне комисије општине Црна Трава образложио је и ову тачку дневног реда наводећи да је овде реч о материји која се тиче само локалних избора, те у раду комисије учествује стални састав и из проширеног представници коалиције око СНС-а и коалиције око СПС-а. Даље наводи да је на јучерашњој седници пропуштено да се пропише и образац потврде о изборном праву за гласање ван бирачког места,. Ова потврда неопходна је приликом спровођења гласања ван бирачког места, с обзиром да потпис бирача на њој замењује потпис у изводу у бирачки списак. Потврда се умножава у довољан број примерака и предаје бирачком одбору када и остали изборни материјал. Ова потврда је посебно важна, с обзиром да уколико иста не буде потписана од стране бирача којем је намењена, сматраће се да бирач није гласао, а коверта са гласачким листићем се неће отварати, већ ће се приложити неупотребљеним гласачким листићима.

	Након уводног излагања председавајући је отворио расправу.
	Пошто у расправи нико није учествовао, иста је затворена и прешло се на гласање.
	Председавајући је на гласање ставио предлог одлуке о утврђивању обрасца потврде о изборном праву за гласање ван бирачког места.
По извршеном гласању константовано је да је 7 чланова гласало ЗА, против није било, уздржаних није било, тако да је Изборна комисија општине Црна Трава једногласно донелa:

· Одлуку о утврђивању обрасца потврде о изборном праву за гласање ван бирачког места
ЧЕТВРТА ТАЧКА

Није разматрана.

-------------------------

Седница је завршена у 12:15 часова.
	Писани материјал је саставни део овог Записника.


ИЗБОРНА КОМИСИЈА
ОПШТИНЕ ЦРНА ТРАВА


                   СЕКРЕТАР                                                      	  ЗАМЕНИК ПРЕДСЕДНИК
  	Александар Николић			 	        Милош Глигоријевић

